CELEX: 62020TN0172
Language: sl
Date: 2020-03-18 00:00:00
Title: Zadeva T-172/20: Tožba, vložena 18. marca 2020 – Rochefort/Parlament

8.6.2020   
            
            
               SL
            
            
               Uradni list Evropske unije
            
            
               C 191/28
            
         
      Tožba, vložena 18. marca 2020 – Rochefort/Parlament
      (Zadeva T-172/20)
      (2020/C 191/37)
      Jezik postopka: francoščina
      
         Stranki
      
      
         Tožeča stranka: Robert Rochefort (Pariz, Francija) (zastopniki: M. Stasi, J. Teheux in J. Rikkers, odvetniki)
      
         Tožena stranka: Evropski parlament
      
         Predlogi
      
      Tožeča stranka Splošnemu sodišču predlaga, naj:
      
                  —
               
               
                  za nično razglasi odločbo generalnega sekretarja Evropskega parlamenta z dne 17. decembra 2019;
               
            
                  —
               
               
                  za ničen razglasi opomin št. 7000000019 z dne 22. januarja 2020, s katerim je odrejeno vračilo 60 499,38 EUR;
               
            
                  —
               
               
                  Evropskemu parlamentu naloži plačilo stroškov.
               
            
         Tožbeni razlogi in bistvene trditve
      
      Tožeča stranka v utemeljitev tožbe zoper odločbo generalnega sekretarja Evropskega parlamenta z dne 17. decembra 2019 o vračilu neupravičeno izplačanih zneskov iz naslova parlamentarne pomoči in zoper s tem povezan opomin navaja štiri razloge.
      
                  1.
               
               
                  Prvi tožbeni razlog je nezadostnost obrazložitve izpodbijane odločbe, ker je razlogovanje generalnega sekretarja Evropskega parlamenta dvoumno in ker ta ne navaja, zakaj predložena dokazila niso dokaz o opravljenem delu.
               
            
                  2.
               
               
                  Drugi tožbeni razlog je obrnitev dokaznega bremena. V zvezi s tem tožeča stranka meni, da ni dolžna predložiti dokaza o opravljenem delu svojega parlamentarnega pomočnika, temveč da mora, obratno, Parlament dokazati nasprotno.
               
            
                  3.
               
               
                  Tretji tožbeni razlog je napaka pri presoji v izpodbijani odločbi, ker so dejstva, ki jih je ugotovil generalni sekretar Evropskega parlamenta, netočna.
               
            
                  4.
               
               
                  Četrti tožbeni razlog se nanaša na načelo sorazmernosti, saj se pri znesku, ki se ga zahteva od tožeče stranke, predpostavlja, da parlamentarni pomočnik ni nikdar delal za tožečo stranko.